CELEX: 32015R1329
Language: sk
Date: 2015-07-31 00:00:00
Title: Nariadenie Komisie (EÚ) 2015/1329 z 31. júla 2015, ktorým sa mení nariadenie (EÚ) č. 965/2012, pokiaľ ide o prevádzku lietadiel registrovaných v tretej krajine leteckými dopravcami z Únie (Text s významom pre EHP)

1.8.2015   
            
            
               SK
            
            
               Úradný vestník Európskej únie
            
            
               L 206/21
            
         NARIADENIE KOMISIE (EÚ) 2015/1329
   z 31. júla 2015,
   ktorým sa mení nariadenie (EÚ) č. 965/2012, pokiaľ ide o prevádzku lietadiel registrovaných v tretej krajine leteckými dopravcami z Únie
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES (1), a najmä na jeho článok 8 ods. 5 a článok 10 ods. 5,
   keďže:
   
               (1)
            
            
               Nariadením Komisie (EÚ) č. 965/2012 (2) sa stanovujú podmienky bezpečnej prevádzky lietadiel. Uvedené nariadenie by sa malo zmeniť, aby sa umožnila prevádzka lietadiel registrovaných v tretej krajine leteckými dopravcami z Únie s povolením v súlade s nariadením Európskemu parlamentu a Rady (ES) č. 1008/2008 (3).
            
         
               (2)
            
            
               Je nevyhnutné poskytnúť leteckému priemyslu a administratívnym orgánom členských štátov dostatok času, aby sa prispôsobili zmenenému regulačnému rámcu. Preto by sa mala zabezpečiť možnosť uplatňovať primerané prechodné obdobie.
            
         
               (3)
            
            
               Opatrenia stanovené v tomto nariadení sú v súlade so stanoviskom Európskej agentúry pre bezpečnosť letectva predloženého podľa článku 19 ods. 1 nariadenia (ES) č. 216/2008.
            
         
               (4)
            
            
               Opatrenia stanovené v tomto nariadení sú v súlade so stanoviskom výboru, ktorý bol zriadený podľa článku 65 nariadenia (ES) č. 216/2008,
            
         PRIJALA TOTO NARIADENIE:
   Článok 1
   Príloha II (časť ARO), príloha III (časť ORO) a príloha IV (časť CAT) k nariadeniu (EÚ) č. 965/2012 sa menia v súlade s prílohou k tomuto nariadeniu.
   Článok 2
   1.   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. októbra 2015.
   2.   Odchylne od odseku 1 druhého pododseku sa členské štáty môžu rozhodnúť, že ustanovenia ORO.AOC.110 písm. d) stanovené v bode 2 písm. b) bode ii) prílohy sa budú uplatňovať až od 25. augusta 2017.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. júla 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 79, 19.3.2008, s. 1.
   
      (2)  Nariadenie Komisie (EÚ) č. 965/2012 z 5. októbra 2012, ktorým sa ustanovujú technické požiadavky a administratívne postupy týkajúce sa leteckej prevádzky podľa nariadenia Európskeho parlamentu a Rady (ES) č. 216/2008. (Ú. v. EÚ L 296, 25.10.2012, s. 1).
   
      (3)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (Ú. v. EÚ L 293, 31.10.2008, s. 3).
   
      PRÍLOHA
      Príloha I, príloha III a príloha IV k nariadeniu (EÚ) č. 965/2012 sa menia takto:
      
                  1.
               
               
                  V prílohe II (časť ARO) sa bod ARO.OPS.110 mení takto:
                  
                              a)
                           
                           
                              Písmeno c) sa nahrádza takto:
                              
                                          „c)
                                       
                                       
                                          Schválenie dohody o nájme lietadla bez posádky sa pozastaví alebo zruší, keď:
                                          
                                                      1.
                                                   
                                                   
                                                      sa pozastaví alebo zruší platnosť osvedčenia letovej spôsobilosti lietadla;
                                                   
                                                
                                                      2.
                                                   
                                                   
                                                      je lietadlo uvedené na zozname prevádzkovateľov podliehajúcich prevádzkovým obmedzeniam alebo je registrované v štáte, ktorého všetci prevádzkovatelia pod jeho dohľadom podliehajú zákazu vykonávania leteckej dopravy v súlade s nariadením (ES) č. 2111/2005.“
                                                   
                                                
                                    
                        
                              b)
                           
                           
                              Dopĺňa sa toto písmeno e):
                              
                                          „e)
                                       
                                       
                                          Príslušný orgán pri žiadosti o predbežné schválenie dohody o prenájme lietadla bez posádky v súlade s ORO.AOC.110 písm. d) zabezpečí riadnu koordináciu so štátom registrácie lietadla potrebnú na vykonávanie úloh dohľadu nad lietadlom.“
                                       
                                    
                        
            
                  2.
               
               
                  Príloha III (časť ORO) sa mení takto:
                  
                              a)
                           
                           
                              V bode ORO.AOC.100 sa písmeno c) bod 2 nahrádza takto:
                              
                                          „2.
                                       
                                       
                                          všetky prevádzkované lietadlá majú osvedčenie letovej spôsobilosti (CofA) v súlade s nariadením (EÚ) č. 748/2012 alebo sú prenajaté bez posádky v súlade s ORO.AOC.110 písm. d), a“.
                                       
                                    
                        
                              b)
                           
                           
                              Bod ORO.AOC.110 sa mení takto:
                              
                                          i)
                                       
                                       
                                          Písmeno b) sa nahrádza takto:
                                          
                                                      „b)
                                                   
                                                   
                                                      Prevádzkovateľ s osvedčením v súlade s touto časťou si nesmie prenajať lietadlo uvedené na zozname prevádzkovateľov podliehajúcich prevádzkovým obmedzeniam, registrované v štáte, ktorého všetci prevádzkovatelia pod jeho dohľadom podliehajú zákazu vykonávania leteckej dopravy alebo od prevádzkovateľa, na ktorého sa vzťahuje zákaz vykonávania leteckej dopravy podľa nariadenia (ES) č. 2111/2005.“
                                                   
                                                
                                    
                                          ii)
                                       
                                       
                                          Písmeno d) sa nahrádza takto:
                                          
                                             „Nájom bez posádky
                                          
                                          
                                                   
                                                      d)
                                                   
                                                   
                                                      Žiadateľ o povolenie nájmu lietadla bez posádky registrovaného v tretej krajine musí príslušnému orgánu preukázať, že:
                                                      
                                                                  1.
                                                               
                                                               
                                                                  bola zistená prevádzková potreba, ktorú nie je možné uspokojiť nájmom lietadla registrovaného v EÚ;
                                                               
                                                            
                                                                  2.
                                                               
                                                               
                                                                  doba trvania nájmu lietadla bez posádky nepresiahne sedem mesiacov za akékoľvek obdobie 12 za sebou nasledujúcich mesiacov;
                                                               
                                                            
                                                                  3.
                                                               
                                                               
                                                                  je zabezpečené splnenie platných požiadaviek nariadenia (EÚ) č. 1321/2014 a
                                                               
                                                            
                                                                  4.
                                                               
                                                               
                                                                  lietadlo je vybavené v súlade s predpismi EÚ týkajúcimi sa leteckej prevádzky.“
                                                               
                                                            
                                                
                                    
                        
                              c)
                           
                           
                              Bod ORO.AOC.130 sa nahrádza takto:
                              
                                 „ORO.AOC.130   Monitorovanie letových údajov – letúne
                              
                              
                                          a)
                                       
                                       
                                          Prevádzkovateľ musí zaviesť a udržiavať program monitorovania letových údajov, ktorý musí byť začlenený do jeho systému riadenia, pre letúne s maximálnou schválenou vzletovou hmotnosťou väčšou ako 27 000 kg.
                                       
                                    
                                          b)
                                       
                                       
                                          Program monitorovania letových údajov sa nesmie použiť na represívne účely a musí obsahovať primerané záruky na ochranu zdroja (zdrojov) údajov.“
                                       
                                    
                        
            
                  3.
               
               
                  Príloha IV (časť CAT) sa mení takto:
                  
                              a)
                           
                           
                              V bode CAT.IDE.A.100 sa písmená a) a b) nahrádzajú takto:
                              
                                          „a)
                                       
                                       
                                          Prístroje a vybavenie požadované podľa tejto podčasti sa musia schváliť v súlade s platnými požiadavkami na letovú spôsobilosť s výnimkou týchto prvkov:
                                          
                                                      1.
                                                   
                                                   
                                                      náhradné poistky;
                                                   
                                                
                                                      2.
                                                   
                                                   
                                                      elektrické baterky;
                                                   
                                                
                                                      3.
                                                   
                                                   
                                                      presné hodiny;
                                                   
                                                
                                                      4.
                                                   
                                                   
                                                      držiak máp;
                                                   
                                                
                                                      5.
                                                   
                                                   
                                                      súpravy na poskytnutie prvej pomoci;
                                                   
                                                
                                                      6.
                                                   
                                                   
                                                      núdzové zdravotnícke súpravy;
                                                   
                                                
                                                      7.
                                                   
                                                   
                                                      megafóny;
                                                   
                                                
                                                      8.
                                                   
                                                   
                                                      vybavenie na prežitie a signalizačné vybavenie;
                                                   
                                                
                                                      9.
                                                   
                                                   
                                                      vlečné kotvy a vybavenie na uviazanie a
                                                   
                                                
                                                      10.
                                                   
                                                   
                                                      zariadenia na pripútanie detí.
                                                   
                                                
                                    
                                          b)
                                       
                                       
                                          Prístroje a vybavenie, ktoré sa nepožadujú podľa tejto podčasti a ktoré nemusia byť schválené v súlade s platnými požiadavkami na letovú spôsobilosť, ale sa prepravujú počas letu, musia spĺňať tieto podmienky:
                                          
                                                      1.
                                                   
                                                   
                                                      informácie získané z týchto prístrojov, vybavenia alebo príslušenstva nesmie letová posádka použiť na dosiahnutie súladu s prílohou I k nariadeniu (ES) č. 216/2008 alebo s ustanoveniami podľa CAT.IDE.A.330, CAT.IDE.A.335, CAT.IDE.A.340 a CAT.IDE.A.345 a
                                                   
                                                
                                                      2.
                                                   
                                                   
                                                      tieto prístroje a vybavenie nesmú ovplyvniť letovú spôsobilosť letúna, a to ani v prípade zlyhaní alebo porúch.“
                                                   
                                                
                                    
                        
                              b)
                           
                           
                              V bode CAT.IDE.H.100 sa písmená a) a b) nahrádzajú takto:
                              
                                          „a)
                                       
                                       
                                          Prístroje a vybavenie požadované podľa tejto podčasti sa musia schváliť v súlade s platnými požiadavkami na letovú spôsobilosť s výnimkou týchto prvkov:
                                          
                                                      1.
                                                   
                                                   
                                                      náhradné poistky;
                                                   
                                                
                                                      2.
                                                   
                                                   
                                                      elektrické baterky;
                                                   
                                                
                                                      3.
                                                   
                                                   
                                                      presné hodiny;
                                                   
                                                
                                                      4.
                                                   
                                                   
                                                      držiak máp;
                                                   
                                                
                                                      5.
                                                   
                                                   
                                                      súprava na poskytnutie prvej pomoci;
                                                   
                                                
                                                      6.
                                                   
                                                   
                                                      megafóny;
                                                   
                                                
                                                      7.
                                                   
                                                   
                                                      vybavenie na prežitie a signalizačné vybavenie;
                                                   
                                                
                                                      8.
                                                   
                                                   
                                                      vlečné kotvy a vybavenie na uviazanie a
                                                   
                                                
                                                      9.
                                                   
                                                   
                                                      zariadenia na pripútanie detí.
                                                   
                                                
                                    
                                          b)
                                       
                                       
                                          Prístroje a vybavenie, ktoré sa nepožadujú podľa tejto podčasti a ktoré nemusia byť schválené v súlade s platnými požiadavkami na letovú spôsobilosť, ale sa prepravujú počas letu, musia spĺňať tieto podmienky:
                                          
                                                      1.
                                                   
                                                   
                                                      informácie získané z týchto prístrojov, vybavenia alebo príslušenstva nesmie letová posádka použiť na dosiahnutie súladu s prílohou I k nariadeniu (ES) č. 216/2008 alebo s ustanoveniami podľa CAT.IDE.H.330, CAT.IDE.H.335, CAT.IDE.H.340 a CAT.IDE.H.345 a
                                                   
                                                
                                                      2.
                                                   
                                                   
                                                      prístroje a vybavenie nesmú ovplyvniť letovú spôsobilosť vrtuľníka, a to ani v prípade zlyhaní alebo porúch.“